Латипов Эдуард Ратмил улы

**Эдуард Ратмил улы Латипов** (21 март 1994 йыл, Гродно) — Рәсәй Федерацияһы биатлонсыһы, өс тапҡыр Олимпия уйындарының бронза призеры (2022), донъя чемпионатының бронза призеры (2021) Һәм Европа чемпионатының көмөш призеры (2020) биатлон буйынса, йәйге биатлон буйынса донъя чемпионаты призеры, юниорҙар араһында донъя һәм Европа чемпионы. Рәсәйҙең халыҡ-ара класлы спорт мастеры(2016). Эске ярыштарҙа Башҡортостан Республикаһы һәм ЦСКА исеменән сығыш яһай. Беренсе тренерҙары — Шәүәлиев Марат Ғәли улы (саңғы ярыштары), Мишингин Валерий Ионович (биатлон). Өлкәндәр кимәлендәге тренеры — Никитин Виктор Анатольевич.

## Иртә йылдары
Эдуард Латыпов 1994 йылдың 21 мартында Белоруссияның Гродно ҡалаһында тыуған. Эдвардтың атаһы бында армияла хеҙмәт итә. Һуңыраҡ Эдуард атаһы Ратмил, әсәһе Анна, өлкән ағаһы Руслан менән бергә атаһының тыуған иленә, Һамар өлкәһенең Ҡамышлы ауылына күсеп килә. Эдуард бала сағында футбол, баскетбол, волейбол, шулай уҡ йыр менән шөғөлләнә. 9-сы синыфҡа ул саңғы менән мауыға һәм буласаҡ һөнәренә әүерелә.

Уҡыуҙың беренсе йылында Латипов ябай саңғыла шөғөлләнә һәм башта тиҫтерҙәренән артта ҡала, сөнки секцияға барыһынан да һуңғараҡ килә. Шулай ҙа үҙенең тәүге саңғы миҙгелен ул 3-сө булып тамамлай. Эдуард яйлап өлкә һәм район ярыштарында 1-се урынды биләй башлай. 10 класты тамамлағандан һуң, ул 2011 йылда Өфөләге олимпия резервы мәктәбенә уҡырға инә.

### Юниор осоро
2013 йылдан алып халыҡ-ара кимәлдәге юниорҙар ярыштарында ҡатнаша башлай. 2013 йылда Обертиллахта 19 йәшлек спортсылар араһында эстафетала дүртенсе була, шәхси төрҙәрҙә иң яҡшы һөҙөмтәһе — 18-се урын. 2014 йылда 21 йәшлек спортсылар араһында Европа юниорҙар чкмпионатында ҡатнаш эстафетала көмөш призер була, донъя чемпионатында эстафетала һәм спринтта ике бронза миҙал яулай.

2015 йылда Отепяла юниорҙар араһында Европа чемпионатында эҙәрлекләү уҙышында чемпион һәм спринтта көмөш призер була. Раубичиҙа юниорҙар араһында донъя чемпионатында эҙәрлекләү һәм эстафетала ике алтын миҙал яулай.

Латипов Эдуард юниорҙар араһында Рәсәй чемпионаттарында күп тапҡыр чемпион һәм призёр, Рәсәйҙең юниорҙар йыйылма командаһы капитаны була.

### Өлкәндәр осоро
2015 йылдан IBU Кубогында (Кубок IBU) ҡатнаша. Уның этаптарында еңеүсе һәм призёр була, шәхси спорт төрҙәрендә беренсе еңеүҙе Осрблиҙа 2016 спринтта яулай. 2016 һәм 2018 йылдарҙа Европа чемпионатында ҡатнашыусы.

2016 йылда милдронат ҡулланыуҙа ғәйепләнә, ярыштарҙан ситләтелә әммә һуңыраҡ ғәйепләүҙәр алып ташлана.

Уның төп команда өсөн дебюты 2018 йылдың 6 декабрендә Поклукала беренсе этапта шәхси уҙышта була. 99-сы урынды биләй.

Тәүге Кубок мәрәйҙәрен 2019 йылдың 7 февралендә Кэнморҙа шәхси уҙышта ала.

Коронавирусҡа ыңғай тест һәм Бөтә донъя һаулыҡ һаҡлау ойошмаһы раҫламаған «Спутник V» менән вакцинациялау арҡаһында Латипов Кубок ярыштары осоронда 14 тәүлеккә карантинда була, ике этапта ҡатнашмай (Оберхофта һәм Рупольдингта). Әммә спортсы был проблемаларҙы еңеп сыға һәм Рәсәй йыйылма командаһына эләгә.

## Шәхси тормошо
Эдуард Латипов өйләнгән. Ғаиләһе Һамарҙа йәшәй. Эдуардтың ата-әсәһе һәм ҡустыһы — Ҡамышлыла.

## Ҙур ярыштарҙағы һөҙөмтәләре

### Олимпия уйындары

### Донъя чемпионаттары

## Донъя Кубогында сығыш яһау статистикаһы

Эдуард Латипов 10 приз яулай, шул иҫәптән 3 шәхси уҙышта:

### Сығыштар һөҙөмтәләре

### Донъя Кубогының дөйөм зачетында урындар

### Рәсәй Кубогының дөйөм зачетында урындар / IBU

### Рәсәй Кубогы

#### Берҙәмлек Кубогы

### Миҙгел һөҙөмтәләре

***Атыу статистикаһы***

## Наградалары
* II дәрәжә «Ватан алдындағы хеҙмәттәре өсөн» ордены миҙалы (2022) — *юғары спорт ҡаҙаныштары өсөн, 2022 йылда Пекинда (Ҡытай Халыҡ Республикаһы) XXIV Ҡышҡы Олимпия уйындарында күрһәткән еңеүгә ихтыяры, ныҡышмалылығы һәм тәүәккәллеге өсөн*

## Иҫкәрмәләр

## Һылтанмалар
* …..